CELEX: 62011CN0410
Language: et
Date: 2011-08-01 00:00:00
Title: Kohtuasi C-410/11: Eelotsusetaotlus, mille on esitanud Audiencia Provincial de Barcelona (Hispaania) 1. augustil 2011 — Pedro Espada Sánchez jt versus Iberia Líneas Aéreas de España S.A.

1.10.2011   
            
            
               ET
            
            
               Euroopa Liidu Teataja
            
            
               C 290/7
            
         Eelotsusetaotlus, mille on esitanud Audiencia Provincial de Barcelona (Hispaania) 1. augustil 2011 — Pedro Espada Sánchez jt versus Iberia Líneas Aéreas de España S.A.
   (Kohtuasi C-410/11)
   2011/C 290/11
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Barcelona
   
      Põhikohtuasja pooled
   
   
      Hagejad: Pedro Espada Sánchez jt
   
      Kostja: Iberia Líneas Aéreas de España S.A.
   
      Eelotsuse küsimused
   
   
               1.
            
            
               Kas rahvusvahelise õhuveo nõuete ühtlustamist käsitleva Montréali konventsiooni artikli 22 lõikes 2 vedaja vastutuse suhtes pagasi hävimise, kaotsimineku või kahjustumise eest kehtestatud piirmäära 1 000 Rahvusvahelise Valuutafondi arvestusühikut reisija kohta koostoimes sama konventsiooni artikli 3 lõikega 3 tuleb tõlgendada nii, et see on maksimaalne piirmäär iga reisija kohta, juhul kui mitu reisijat reisib ja registreerib ühise pagasi koos, olenemata sellest, et nende poolt registreeritud pagasiühikute arv on tegelikult reisijate arvust väiksem?
            
         
               2.
            
            
               Või kas selles sättes sisalduvat kõnealust hüvitise piirmäära tuleb tõlgendada hoopis nii, et iga registreeritud pagasiühiku kohta võib olla õigus nõuda hüvitist ainult ühel reisijal ja järelikult võib kohaldada ainult ühe reisija kohta kehtestatud maksimaalset piirmäära, kuigi on tõendatud, et kaotsiläinud pagas, mille kohta on väljastatud ainult üks pagasikviitung, on registreeritud rohkem kui ühe reisija kohta?